
ఇస్లామాబాద్ : కుల్ భూషణ్ జాదవ్ తన తల్లి అవంతిక, భార్య చైతన్యలను కలుసుకున్నారు. అయితే పాకిస్థాన్ చాలా దారుణంగా వ్యవహరించింది. వీరు సంభాషించుకునేందుకు స్వేచ్ఛాయుత వాతావరణాన్ని ఏర్పాటు చేయలేదు. జాదవ్ ఓ అద్దాల గదిలో ఉండగా, బయటి నుంచి ఆయన తల్లి, భార్య ఎంతో ఆవేదనతో మాట్లాడుతున్నట్లు ఓ ఫొటోనుబట్టి తెలుస్తోంది. వీరి మాటలను పాకిస్థాన్ అధికారులు నిశితంగా పరిశీలిస్తున్నట్లు తెలుస్తోంది. జాదవ్ ముందు ఓ ఫోన్ కనిపిస్తోంది. ఆ ఫోను ద్వారానే తన తల్లి, భార్యతో మాట్లాడుతున్నట్లు భావిస్తున్నారు. ఆయనను పాకిస్థాన్ సైన్యం రోజూ చిత్ర హింసలకు గురి చేస్తున్నట్లు అనుమానాలు వ్యక్తమవుతున్నాయి. 21 నెలలుగా ఆయనను ఎలా వేధిస్తున్నారో తెలుసుకునేందుకు ఆయన భార్య, తల్లికి అవకాశం ఉండదేమోననే ఆందోళన వ్యక్తమవుతోంది.వీరికి కేటాయించిన అర గంట సమయంలో చాలా వరకు దుర్వినియోగం చేసినట్లు తెలుస్తోంది. ప్రచారం కోసం కొంత సమయాన్ని వినియోగించినట్లు చెప్తున్నారు.

islamabad : kul bhushan jadav tana talli avantika, bharya chaitanyalanu kalusukunnaru. ayithe pakisthan chala daarunamgaa vyavaharinchindi. veeru sambhaashinchukunenduku swechhaayuta vaataavaranaanni erpaatu cheyaledu. jadav oo addaala gadilo undagaa, bayati nunchi aayana talli, bharya entho aavedanatho maatlaadutunnatlu oo photonubatti telustondi. veeri maatalanu pakisthan adhikaarulu nisitamgaa pariseelistunnatlu telustondi. jadav mundu oo fon kanipistondi. aa phonu dwarane tana talli, bhaaryatho maatlaadutunnatlu bhaavistunnaaru. aayananu pakisthan sainyam roojoo chitra himsalaku guri chestunnatlu anumaanaalu vyaktamavutunnaayi. 21 nelalugaa aayananu ela vedhistunnaro telusukunenduku aayana bharya, talliki avakaasam undademonane aandolana vyaktamavutondi.veeriki ketayinchina ara ganta samayamlo chala varaku durviniyogam chesinatlu telustondi. prachaaram kosam kontha samayanni viniyoginchinatlu cheptunnaaru.